చెన్నై: జయలలిత ఎంతగానో ఇష్టపడే పోయెస్ గార్డెన్లోని వేద నిలయంలో ప్రస్తుతం శశికళ నివాసముంటున్న సంగతి తెలిసిందే. అయితే వేద నిలయాన్ని జయలలిత స్మారకంగా మార్చుతానని పన్నీరు సెల్వం కొద్దిసేపటి క్రితం చెప్పారు. శశికళ, ఆమె కుటుంబం అక్రమంగా అక్కడ ఉంటున్నారని పన్నీరు సెల్వం ఆరోపించారు. అయితే ఈ ఆరోపణలను శశికళ వర్గం ఖండించింది. శశికళ ఎలాంటి ఆక్రమణకు పాల్పడలేదని చెబుతున్నారు. జయలలిత నివాసమున్న ఆ ఇల్లు ఇళవరసి కొడుకు వివేక్ పేరు మీద ఉందని, ఇళవరసి స్వయానా శశికళ వదిన అని ఆమె వర్గీయులు తెలిపారు. వేద నిలయం ప్రభుత్వ ఆస్తి కాదని, ప్రైవేట్ ఆస్తి అని శశికళ వర్గీయులు వాదిస్తున్నారు. ఆ ఇంటిని ప్రభుత్వం స్వాధీనం చేసుకోవాలని చూస్తే కోర్టును ఆశ్రయిస్తామని శశికళ వర్గం హెచ్చరిస్తోంది. తమిళనాడులో నెలకొన్న రాజకీయ సంక్షోభంలో జయలలిత వేద నిలయం కూడా చర్చనీయాంశం కావడం గమనార్హం.
chennai: jayalalita entagaano ishtapade poyes gardenloni vedha nilayamlo prastutam sasikala nivaasamuntunna sangati telisinde. ayithe vedha nilayaanni jayalalita smaarakamgaa maarchutaanani panneeru selvam koddisepati kritam cheppaaru. sasikala, aame kutumbam akramamgaa akkada untunnaarani panneeru selvam aaropinchaaru. ayithe ee aaropanalanu sasikala vargam khandinchindi. sasikala elanti aakramanaku palpadaledani chebutunnaru. jayalalita nivaasamunna aa illu ilavarasi koduku vivek paeru meeda undani, ilavarasi swayana sasikala vadina ani aame vargeeyulu telipaaru. vedha nilayam prabhutva aasti kaadani, private aasti ani sasikala vargeeyulu vaadistunnaaru. aa intini prabhutvam swaadheenam chesukovalani chuste kortunu aasrayistaamani sasikala vargam hecharistondi. tamilanaadulo nelakonna rajakeeya sankshobhamlo jayalalita vedha nilayam kuudaa charchaneeyaamsam kaavadam gamanarham.